– Upéva la iporãva – ro’e chupe, ha roguapy. Orresollami lo mitã ha oñatõi imatúla, ha’e la sarxénto katu onohẽmi chamigo peteĩ sigarríllo opita. Ha upépengo ndaikatúi la rejerure mba’e umíva, ni nde rapicha soldádope, ha menoiteve la nde superiórpe. Máhke orekóva, oreko; ha oreko’ỹva ohetũ hendive hatatĩngue, ha ãga omombóvo pe hembyre nde rejapyhara reme’ẽ haguã ndejupe peteĩ un chúpo kyra porã. Ha ku japitase… chamígo, jepe nandevísioi, pórke chéko ndachevisioi la jepita.